Գեղամ Տէր-Կարապետեան իր ստեղծագործական թէ յեղափոխական կեանքի ամենէն բեղուն շրջանին կը գտնւէր, երբ անողոք հիւծախտը մարմնապէս հարւածեց հայ ժողովուրդի երախտաշատ այս ծնունդին։ Հիւծախտը հանրային կեանքէ հեռացուցած էր արդէն Մշոյ Գեղամին, 1915-ին, երբ պայթեցաւ Առաջին Աշխարհամարտը եւ երբ թուրքական պետութիւնը ի գործ դրաւ հայ ժողովուրդի բնաջնջման կանխամտածւած ցեղասպանական ոճիրը։ Մշոյ Գեղամ չկար Ապրիլ 24-ին ձերբակալւած եւ արագօրէն սպանւած մեր նահատակ մտաւորականութեան շարքին։ Հիւանդութեան պատճառով իբր թէ... խնայեցին զինք։